Lolland-Falsters Stifts-Tidende, 1847-10-14
Jndenlandske Efterretninger. (Corresp.) Kjøbenhavn, den 9de October. AtAfstandene formindskes ved Jernbanerne, og at Mennesker, der for have boet mange Mile fra hinanden, derved rykke hinanden nær, er sagt saa tidt, at det langtfra at være noget Nyt, næsten er kjedsommeligt at gjentage det, og dog uagtet man meget vel veed, at det ligefrem ligger i Sagens Natur, er der noget Overraskende i at see Resultaterne virkeliggjorte, i f. Ex. at see Roeskildensere komme til Kjøbenhavn med Eftermiddagstoget, tage paa Commedie, og være saa betids hjemme samme Dags Aften, at de i al Mag kunne ligge i deres Seng inden Midnat. Dette er ikke noget Fingeret, det finder virkelig Sted. En saadan Comedietour bliver jo vel noget kostbar, dog ikke af Betydenhed, naar man vil tage paa anden eller tredie Plads, og desuden kan man jo vel antage, at de Fleste besørge et eller andet Anliggende ved samme Leilighed. – Har Roeskilde By vundet eller tabt ved Banen, Det er et Spørgsmaal, som ikke med Sikkerhed lader sig besvare, før om flere Aar, naar Banen er fuldendt til Korsøer, og i længere Tid har været i Virksomhed; men for Tiden tør man nok sige, at Roeskilde, som Totalitet, har vundet ved Banen. Ved de mange Reisende, som i denne Sommer have besøgt Byen, er der omsat en betydelig Sum Penge, som man vist uden Overdrivelse kan anslaae til 50,000 Rbd., og det er meget for en By med circa 3000 Mennesker. Vel ville vi nok troe, at enkelte Handlende og Haandværkere, især blandt de maadelige, have tabt ved Banen, da man nu hver Dag kan faae sine Fornødenheder fra Kjøbenhavn; men naar vedkommende Haandværkere og Handlende ville beflitte sig paa at levere gode Varer, og ligesaa billigt som i Kjøbenhavn, er der snarere Grund til at antage, at Fortjenesten vil stige, end aftage; thi den simple Mand tjener nu mange Penge ved alskens Haandsrækninger til de Reisende, og man gjor ingen Reise paa 4 Miil, naar man kan faae gode og billige Varer paa Stedet. Desuden er det saare godt, at der opstaaer en saadan Spore for de Handlende, og Haandværkerne i Kjøbstæderne, der paa mange Steder endnu ere langt tilbage. Saaledes have Roeskildenserne hidtil, som de fleste Kjøbstadbeboere, maattet lade sig nøie med meget slet Hvedebrød, nu sendes der daglig udmærket Hvedebrød fra Kjøbenhavn, og det vil nok tvinge de roeskildske Bagere til at beflitte sig paa bedre Brød Overhovedet har Erfaringen viist, at de Forestillinger, man har om det Faretruende ved en Jernbane for den og den Næringsvei, tidt ere meget overdrevne. Man meente saaledes, at Vognmændene og Fragtmændene vilde tabe meget ved den roeskildske Bane; men det har idetmindste hidindtil ikke været Tilfældet. Vognmændene have vel tabt Befordringen til Roeskilde, men hvad de derved have tabt, er, efter deres egen Tilstaaelse, rigelig gjenvundet ved Befordring af Personer og Gods fra Kjøbenhavn til Banegaarden udenfor Kjøbenhavn; Fragtmændene have heller Jntet tabt, de leie een eller to Godstransportvogne, læsse dem fulde, kjøre med deres egen Vogn, som ligeledes gjerne er læsset, til Kjøbenhavn, aflæsse først deres egen Vogn, og hente dernæst med den Godset efterhaanden fra Banegaarden. Saaledes kunne de fleste Forhold ordnes; hvad der tabes paa den ene Maade, gjenvindes paa den anden; men naturligviis kan det ikke ganske undgaaes, at enkelte Næringsveie maae gaae under, og vi tvivle meget om, at Kroerne mellem Kjøbenhavn og Roeskilde ret længe ville kunne bestaae, idetmindste som Kroer. Efter hvad vi senere have erfaret, skal Jngen være død af de ved Manøvren den 2den October Tilskadekomne, ja vi have endog hørt forsikkre, at Beskadigelserne ikke have viist sig saa betydelige, som man i første Øieblik troede at de vare. Trykt i W. F. Laubs Enkes Bogtrykkeri.